text: ব্রিস্টল প্রণালী ( ব্রিস্‌ট্‌ল্‌ চ্যানল্‌; ) উত্তর-পশ্চিম ইউরোপের গ্রেট ব্রিটেন দ্বীপে অবস্থিত উত্তর আটলান্টিক মহাসাগরের একটি উপসাগর বা বৃহৎ খাঁড়ি। এটি দক্ষিণ ওয়েলস এবং দক্ষিণ-পশ্চিম ইংল্যান্ডের মধ্যবর্তী স্থানে অবস্থিত। প্রণালীটি ১৪০ কিলোমিটার দীর্ঘ এবং ৮ থেকে ৬৯ কিলোমিটার প্রশস্ত। প্রণালীটির তটরেখা অনিয়মিত এবং এর দৈর্ঘ্য প্রায় ৩৬০ কিলোমিটার। প্রণালীটি এর পূর্ব প্রান্তসীমায় সেভার্ন নদীর মোহনাতে শেষ হয়েছে। এই মোহনাতে ব্রিস্টল, কার্ডিফ ও নিউপোর্ট বন্দরশহরগুলি অবস্থিত। ব্রিস্টল প্রণালীতে ইংল্যান্ডের সবচেয়ে বৃহদাকার জোয়ার দেখতে পাওয়া যায়। এখানে ব্রিস্টল বন্দর পর্যন্ত সমুদ্রগামী জাহাজ প্রবেশ করতে পারে।
  
  টিউডর রাজবংশের শাসনামল পর্যন্ত এই উপসাগরটি সেভার্ন সাগর নামে পরিচিত ছিল।
  
  তথ্যসূত্র
  
  বিষয়শ্রেণী:ইংল্যান্ডের সমুদ্রপ্রণালী
  বিষয়শ্রেণী:ওয়েলসের সমুদ্রপ্রণালী
title: ব্রিস্টল প্রণালী